

 Republika Hrvatska

 Općinski sud u Vinkovcima

 Trg bana Josipa Šokčevića 17

 32100 Vinkovci

 Ured predsjednika

Broj: 7 Su-285/2020-6.

Vinkovci, 14. listopada 2020.

Sukladno članku 45. Zakona o državnim službenicima (Narodne novine broj: 92/05, 140/05, 142/06, 77/07, 107/07, 27/08, 34/11, 49/11, 150/11, 34/12, 49/12, 37/13, 38/13, 01/15, 138/15, 61/17, 70/19, 98/19) i članku 2. Uredbe o raspisivanju i provedbi javnog natječaja i internog oglasa u državnoj službi (Narodne novine broj: 78/17 i 89/19) uz prethodno odobrenje Ministarstva pravosuđa i uprave, Klasa: 119-02/20-04/519 Urbroj: 514-04-01-01-01/1-20-02 od 28. rujna 2020., Općinski sud u Vinkovcima raspisuje

JAVNI NATJEČAJ

za prijam u državnu službu na neodređeno vrijeme

SUDSKA PISARNICA

 administrativni referent – sudski zapisničar -1 (jedan) izvršitelj

 Stručni uvjeti:

 – srednja stručna sprema upravne, birotehničke, ekonomske ili grafičke struke, odnosno stečena srednja stručna sprema sa završenom gimnazijom ili drugom četverogodišnjom školom čiji je nastavni plan i program isti ili u pretežitom dijelu jednak nastavnom planu i programu škola u kojima se obrazuju kadrovi za propisane struke

 – jedna godina radnog iskustva na istim ili sličnim poslovima

­ – dobro poznavanje rada na osobnom računalu (program Word i Excel)

 – položen državni stručni ispit

Osim navedenih uvjeta, kandidati moraju ispunjavati i opće uvjete za prijam u državnu službu, koji su propisani odredbama članka 48. Zakona o državnim službenicima.

U državnu službu ne može biti primljena osoba za čiji prijam postoje zapreke iz članka 49. Zakona o državnim službenicima.

U državnu službu na radno mjesto administrativni referent – sudski zapisničar može biti primljena i osoba bez državnog stručnog ispita uz obvezu polaganja državnog stručnog ispita u roku od godine dana od početka rada u državnoj službi utvrđenog rješenjem o rasporedu na radno mjesto.

Na natječaj se mogu prijaviti osobe obaju spolova.

Službenici se primaju u državnu službu uz probni rad od 3 mjeseca.

U prijavi na javni natječaj navode se osobni podaci podnositelja prijave (ime, adresa stanovanja, broj telefona, odnosno mobitela, po mogućnosti e-mail adresa) i naziv radnog mjesta na koje se prijavljuje. Prijavu je potrebno vlastoručno potpisati.

Uz prijavu, kandidati/kinje su dužni priložiti:

– životopis

– dokaz o hrvatskom državljanstvu (presliku osobne iskaznice, vojne iskaznice, putovnice ili

 domovnice)

– presliku svjedodžbe o traženoj stručnoj spremi za radno mjesto administrativnog referenta – sudskog zapisničara

– presliku radne knjižice odnosno elektronički zapis ili potvrda o podacima evidentiranim u

 bazi podataka Hrvatskog zavoda za mirovinsko osiguranje, uvjerenje poslodavca o radnom

 iskustvu na odgovarajućim poslovima i dr.

– presliku uvjerenja o položenom državnom stručnom ispitu, ako je kandidat/kinja položio/la državni stručni ispit.

Isprave se prilažu u neovjerenom presliku, a prije izbora kandidata predočit će se izvornik.

Rok za podnošenje prijava na javni natječaj je 8 dana od dana objave u "Narodnim novinama."

Prijave se podnose neposredno ili poštom na adresu: Općinski sud u Vinkovcima, 32100 Vinkovci, Trg bana Josipa Šokčevića 17, s naznakom: "Prijava na javni natječaj za administrativnog referenta – sudskog zapisničara".

Potpunom prijavom smatra se ona prijava koja sadrži sve podatke i priloge navedene u javnom natječaju.

Osoba koja nije podnijela pravodobnu ili potpunu prijavu ili ne ispunjava formalne uvjete iz javnog natječaja, ne smatra se kandidatom u postupku javnog natječaja.

Kandidat/kinja koji/a ima pravo prednosti pri zapošljavanju prema posebnim propisima dužan/na je u prijavi na natječaj pozvati se na to pravo, odnosno priložiti svu propisanu dokumentaciju prema posebnom zakonu i ima prednost u odnosu na ostale kandidate/kinje samo pod jednakim uvjetima.

Kandidat/kinja koji/a se poziva na pravo na prednost pri zapošljavanju prema članku 101. Zakona o pravima hrvatskih branitelja iz Domovinskog rata i članova njihovih obitelji (Narodne novine broj: 121/2017), članku 48. f. Zakona o zaštiti civilnih i vojnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13 i 152/14), članku 22. Ustavnog zakona o pravima nacionalnih manjina (Narodne novine broj: 155/02, 47/10, 80/10 i 93/11) dužan/a se u prijavi na natječaj pozvati na to pravo, te ima prednost u odnosu na ostale kandidate samo pod jednakim uvjetima.

Kandidat/kinja koji/a se poziva na pravo na prednost pri zapošljavanju prema članku 101. Zakona o pravima hrvatskih branitelja iz Domovinskog rata i članova njihovih obitelji (Narodne novine broj: 121/2017) uz prijavu na natječaj, dužan/a je priložiti pored dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja <https://branitelji.gov.hr/zaposljavanje-843/843>.

Kandidat/kinja koji/a se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom dužna je uz prijavu na natječaj pored dokaza o ispunjavanju uvjeta, priložiti i dokaze o utvrđenom statusu osobe s invaliditetom.

Kandidat/kinja koji/a se poziva na prednost pri zapošljavanju sukladno članka 22. Ustavnog zakona o pravima nacionalnih manjina (Narodne novine broj: 155/02, 47/10, 80/10 i 93/11) uz prijavu na javni natječaj pored dokaza o ispunjavanju traženih uvjeta, nije dužan/a dokazivati svoj status pripadnika nacionalne manjine.

Komisija za provedbu javnog natječaja koju imenuje predsjednik suda, provest će testiranje koje se sastoji od provjere znanja, sposobnosti i vještina kandidata/kinja (pisani dio testiranja) i razgovora Komisije s kandidatima. Pisani dio testiranja se sastoji od provjere znanja, sposobnosti i vještina bitnih za obavljanje poslova radnog mjesta kandidata.

Kandidati/kinje koji/e ne budu ispunjavali formalne uvjete iz javnog natječaja neće se smatrati kandidatima/kinjama prijavljenim na javni natječaj o čemu će biti pisano obavješteni.

Ako kandidat/kinja ne pristupi testiranju, smatra se da je povukao/la prijavu na javni natječaj i više se ne smatra kandidatom/kinjom prijavljenim na javni natječaj.

Javni natječaj će biti objavljen u "Narodnim novinama", na web-stranici Ministarstva pravosuđa i uprave ([mpu.gov.hr](http://www.mpu.gov.hr)) web stranici Općinskog suda u Vinkovcima (<http://sudovi.pravosudje.hr/osvi/>), te će o njemu biti obavještena nadležna služba za zapošljavanje.

Pravni izvori za pripremu kandidata za testiranje i opis poslova biti će objavljeni na web stranici Općinskog suda u Vinkovcima (<http://sudovi.pravosudje.hr/osvi/>) istovremeno s objavom javnog natječaja.

Način testiranja te vrijeme i mjesto održavanja testiranja bit će objavljeni na web stranici Općinskog suda u Vinkovcima (<http://sudovi.pravosudje.hr/osvi/>), najmanje 5 dana prije dana određenog za testiranje.

Kandidat/kinja koji/a bude izabran/a pozvat će se da u primjerenom roku, a prije donošenja rješenja o prijmu dostavi uvjerenje nadležnog suda da se protiv njega ne vodi kazneni postupak, uvjerenje o zdravstvenoj sposobnosti za obavljanje poslova radnog mjesta, te druge izvornike dokumenata o ispunjavanju formalnih uvjeta iz javnog natječaja uz upozorenje da se ne dostavljanje traženih isprava smatra odustankom od prijma u državnu službu.

Ako se na javni natječaj ne prijave osobe koje ispunjavaju propisane uvjete, odnosno ako prijavljeni kandidati ne zadovolje na testiranju, predsjednik suda obustaviti će postupak javnog natječaja.

O rezultatima izbora kandidati prijavljeni na javni natječaj biti će obaviješteni javnom objavom rješenja o prijmu u državnu službu izabranog kandidata/kinje na web stranici Ministarstva pravosuđa i uprave ([mpu.gov.hr](http://www.mpu.gov.hr)) i web stranici Općinskog suda u Vinkovcima (<http://sudovi.pravosudje.hr/osvi/>).

Dostava rješenja o prijmu svim kandidatima/kinjama smatra se obavljenom istekom osmog dana od dana javne objave rješenja na web stranici Ministarstva pravosuđa i uprave ([mpu.gov.hr](http://www.mpu.gov.hr)).

Općinski sud u Vinkovcima